RAZLIČITI NE, ISTI – RAZLIČITI, NE ISTI

Cilj radionice:

potaknuti poštivanje različitosti, promicati toleranciju, razvijati empatiju, upućivati na slušanje drugoga, poticati izražavanje vlastitih misli i osjećaja, razvijati samosvijest i samopouzdanje učenika uz poštivanje drugih i drugačijih, njegovati prijateljstvo i poštovanje među učenicima, razvijanje pozitivnog ozračja u razrednom odjelu

Vrijeme: 45 minuta

Uzrast: 1.-4. razreda

Dimenzije GOO:

1. **Ljudsko-pravna dimenzija**

opisuje razred i školu kao zajednicu učenika, školskih djelatnika i roditelja, koja

djeluje po određenim pravilima kojima se štiti dobrobit svih

- uspoređuje svoja prava i prava drugih prepoznaje situacije u kojima je ravnopravan

- pokazuje privrženost načelima dostojanstva svake osobe, jednakosti, pravde i uključenosti svih

- prepoznaje situacije u kojima se njegova prava i prava drugih mogu kršiti u razredu

- razumije i poštuje druge učenike te tako pridonosi razvoju razredne zajednice kao cjeline

2. **Društvena dimenzija**

- razmatra prihvatljiva i neprihvatljiva ponašanja (tužakanje, vrijeđanje)

- svojim riječima opisuje značenje dostojanstva svake osobe

- razlikuje poželjne od nepoželjnih oblika verbalne i neverbalne komunikacije u razredu, školi i lokalnoj zajednici

- analizira najčešće oblike nesporazuma ili sukoba u razredu i školi

- objašnjava načine nenasilnog rješavanja sukoba

3. **Međukulturna dimenzija povezana s ostalim dimenzijama**

- prihvaća druge učenike te tako pridonosi razvoju razredne zajednice kao cjeline

shvaća da razlike obogaćuju razrednu zajednicu

- razumije i poštuje druge učenike te tako pridonosi razvoju razredne zajednice kao cjeline - ima razvijene osnovne vještine interkulturne komunikacije

Provođenje radionice:

1. UVOD

Igra- Budi drug, stani u krug. Učenici stoje u krugu i slušaju upute učiteljice: svi učenici koji spadaju u navedenu kategoriju trebaju stati u sredinu kruga i pogledati tko sve čini novi krug sličnosti. Zatim se vraćaju na prvotnu poziciju, a učiteljice nastavlja s primjerima:

(svi one koji imaju plave oči, svi koji vole kolače, svi koji imaju brata, svi koji imaju smeđu kosu, svi koji vole TZK…)

Analiza…Kako ste se osjećali kad ste pripali nekoj skupini?

1. GLAVNI DIO

Učenici sjede na podu u paru, jedan nasuprot drugoga u formaciji kruga. Unutarnji učenici na listić zapisuju sličnosti sa učenikom preko puta , a vanjski učenici upisuju različitosti. Svaki učenik napiše dvije sličnosti ili razlike i tada se vanjski učenici pomjere za jedno mjesto u desno. Krug se vrti dok svi učenici ne napišu suprotnost ili sličnost o svakom učeniku. Analiziramo napisane sličnosti ili razlike.

1. ZAVRŠNI DIO

Unaprijed su pripremljeni samoljepljivi papirići u boji (žuta, plava, crvena, zelena i jedan crni), a u kutovima učionica su zalijepljeni veći papiri u svim tim bojama osim crne. Učenicima lijepim na čelo određeni papirić, a da on ne zna koja je boja. Učenici ne smiju međusobno pričati i govoriti tko ima koju boju. Igra se igra na slijedeći način…na osnovi boja koje su ima nalijepljene učenici formiraju skupine u kutovima učionice, ne komunicirajući riječima. Igra završava kad se formiraju skupine i kad crnog svi odbace.

Analiza osjećaja…Kako se crni osjećao kad su ga svi odbacili? Kako su se ostali osjećali dok nisu pronašli skupinu koja ih prihvaća? Kako su se osjećali kad su odbacili crnog?

Imaju li oni sličnog iskustva? Jesu li uvijek prihvaćeni u društvu ? (Ako nisu, koji su razlozi neprihvaćanja?)

Autor radionice:

Patricija Burazin